stanford-oval/wikipedia huggingface dataset:
Elina Pirjatanniemi
Ura

Pirjatanniemi valmistui valtiotieteiden maisteriksi Åbo Akademista vuonna 1993 ja oikeustieteen kandidaatiksi Turun yliopistosta vuonna 1995. Hän väitteli oikeustieteen tohtoriksi Turun yliopistossa vuonna 2005, ja Suomalainen Lakimiesyhdistys myönsi hänelle vuoden väittelijän palkinnon. Pirjatanniemi toimi opiskeluaikanaan aktiivina Åbo Akademin yhteiskuntatieteiden ainejärjestö SF-klubbenissa, ja nykyään hän toimii järjestön kuraattorina.
Pirjatanniemi toimi Helsingin yliopiston viransijaisena yliopistopettajana vuosina 1995–1997 sekä Turun yliopiston rikosoikeuden assistenttina vuosina 2001–2006 ja rikos- ja prosessioikeuden yliassistenttina vuosina 2006–2008. Hän on toiminut Åbo Akademin ihmisoikeusinstituutin johtajana vuodesta 2008 alkaen ja kansainvälisen oikeuden ja valtiosääntöoikeuden professorina vuodesta 2009 alkaen sekä myös yliopiston hallituksen jäsenenä.
Pirjatanniemi on toiminut kolumnistina pääkaupunkiseudun ruotsinkielisessä lehdessä Hufvudstadsbladetissa sekä Turun Sanomissa.
Pirjatanniemen artikkeli Muukalaisia ja muita ihmisiä palkittiin parhaana Lakimies-aikakauskirjassa vuonna 2014 julkaistuna kirjoituksena. Hänelle myönnettiin Vuoden viestijä -palkinto vuonna 2018. Hänet valittiin Suomen Tiedeseuran jäseneksi vuonna 2019.
Yksityiselämä

Elina Pirjatanniemi ja RKP:n kansanedustaja Stefan Wallin menivät naimisiin vuonna 1995. Heillä on kaksi tytärtä. Pari haki avioeroa vuoden 2016 toukokuussa.
Julkaisuja

Ympäristörikokset.  Helsinki:  Lakimiesliiton kustannus, 2001.  ISBN 952-14-0183-4.
Vihertyvä rikosoikeus: Ympäristökriminalisointien oikeutus, mahdollisuudet ja rajat.  (Väitöskirja)  Helsinki:  Edita, 2005.  ISBN 951-37-4481-7.
Koivurova, Timo; Pirjatanniemi, Elina (toim.): Ihmisoikeuksien käsikirja.  Helsinki:  Tietosanoma, 2014.  ISBN 978-951-885-363-6.
Gordon Lightfoot

| Gordon Lightfoot |
| --- | --- |
 Gordon Lightfoot vuonna 2009
Henkilötiedot
Syntynyt: 17. marraskuuta 1938
Kuollut: 1. toukokuuta 2023 (84 vuotta)
Ammatti:  muusikko, laulaja-lauluntekijä
Muusikko
Laulukielet:  englanti
Aktiivisena:  1958-
Tyylilajit:  Folk, Folk Rock, country, pop
Soittimet:  laulu, kitara, piano, rummut
Levy-yhtiöt:   United Artists   Reprise   Warner Bros.   Linus
Aiheesta muualla
Kotisivut
  [ Muokkaa Wikidatassa ] [ ohje ]  
Gordon Meredith Lightfoot, CC, O.Ont, LL.D (17. marraskuuta 1938 Orillia, Ontario – 1. toukokuuta 2023 Toronto, Ontario) oli kanadalainen laulaja-lauluntekijä, folkmuusikko, säveltäjä, lyyrikko ja runoilija. Hän oli 1970-luvulla Kanadan menestynein miesartisti, ja hän voitti neljästi Kanadan Juno-palkinnon vuoden parhaana mieslaulajana.
Elämä ja ura

Gordon Lightfoot syntyi Orilliassa Kanadassa. Hänen vanhempansa olivat Jessie Vick ja Gordon Lightfoot vanhempi, jotka omistivat kuivapesulan. Gordonilla oli isosisko, Beverly (1935–2017).
Lightfootin äiti huomasi poikansa musikaalisen lahjakkuuden jo varhain. Hän alkoi laulaa viisivuotiaana paikallisessa kirkossa ja sijoittui kymmenenvuotiaana toiseksi paikallisessa kykyjenetsintäkilpailussa. Lightfoot alkoi 12-vuotiaana opiskella pianonsoittoa ja laulamista. Hänet tunnettiin poikasopraanona, ja hän esiintyi muun muassa radiossa, oratorioissa, opereteissa ja häissä. Kiwanis-musiikkifestivaaleilla hän voitti 1952 sopraanoluokan.
Lightfoot alkoi 14-vuotiaana työskennellä isänsä kuivapesulassa, ja hän opiskeli samaan aikaan pianon ohella rumpuja ja lauloi paikallisessa barbershop-kvartetissa The Collegiate Four, joka voitti 1954 CBC Televisionin järjestämän kykykilpailun. Lightfoot opiskeli 1957–1958 Los Angelesin Westlake College of Musicissa jazzsoitinnusta. Kanadaan palattuaan hän työskenteli pankkivirkailijana ja rekkakuskina.
Vuonna 1976 julkaistiin Lightfootin menestynein[lähde? ] kappale "The Wreck of the Edmund Fitzgerald". Se perustuu marraskuussa 1975 tapahtuneeseen malmilaiva SS Edmund Fitzgeraldin haaksirikkoon, jossa kuoli 29 merimiestä. Kappale pääsi Billboard Magazinen kakkossijalle ja on yhä yksi soitetuimpia Lightfootin kappaleita. Muita tunnettuja Lightfootin lauluja ovat "Sundown", "If You Could Read My Mind", sekä "Carefree Highway". Monet Lightfootin albumit ovat myyneet kultaa ja platinaa maailmanlaajuisesti. Hänen laulujaan ovat levyttäneet myös muun muassa Elvis Presley, Johnny Cash, Hank Williams Jr., The Kingston Trio, Jerry Lee Lewis, Neil Young, Bob Dylan, Judy Collins, Barbra Streisand, Johnny Mathis, Herb Alpert, Harry Belafonte, Sarah McLachlan, Eric Clapton, John Mellencamp, Peter, Paul and Mary, Glen Campbell, Grateful Dead, Nico, Olivia Newton-John, Gene Clark, Dan Fogelberg, Jimmy Buffett, sekä Jim Croce. Kesäkuussa 2012 Lightfoot pääsi Songwriters Hall of Fameen. Hänellä on myös tähti Kanadan Walk of Famella Torontossa.
Lightfoot oli esiintymässä Kanadan 150-vuotispäivänä Ottawan parlamenttikukkulalla 1. heinäkuuta 2017. Pääministeri Justin Trudeau esitteli hänet ja huomautti tämän esiintyneen samassa paikassa tasan 50 vuotta aikaisemmin Kanadan 100-vuotispäivänä.
Yksityiselämä

Lightfoot oli naimisissa kolmesti. Ensimmäisen vaimonsa, ruotsalaisen Brita Ingegerd Olaissonin (1963–1973) kanssa hän sai kaksi lasta, sitten kaksi aviotonta lasta ja toisen vaimonsa Elizabeth Moonin (1989–2011) kanssa kaksi lasta. Lightfoot meni kolmannen kerran naimisiin joulukuussa 2014 Kim Hassen kanssa ollessaan 76-vuotias.
Diskografia

Lightfoot! (1966)
The Way I Feel (1967)
Did She Mention My Name (1968)
Back Here on Earth (1968)
Sunday Concert (1969)
Sit Down Young Stranger (1970)
Summer Side of Life (1971)
Don Quixote (1972)
Old Dan's Records (1972)
Sundown (1974)
Cold on the Shoulder (1975)
Summertime Dream (1976)
Endless Wire (1978)
Dream Street Rose (1980)
Shadows (1982)
Salute (1983)
East of Midnight (1986)
Waiting for You (1993)
A Painter Passing Through (1998)
Harmony (2004)
All Live (2012)
Solo (2020)
Espanjan metsät

Espanjan metsät ovat merkittäviä metsätaloudelle ja pääasiallisimmat metsätalousalueet sijaitsevat maan pohjoisosassa. 30% Espanjan metsistä on vuoristometsiä, jotka sijaitsevat yli 1000 m korkeudessa. Metsissä kasvaa mäntylajeista 7 ja tammilajeista 8. Metsäpalot ovat Espanjassa merkittävä vaiva. Espanjan pohjoisosan vuoristoissa metsät ovat lehtimetsiä, kun taas maan keskiosien vuoristoissa metsät ovat havumetsiä. Garajonayn kansallispuistossa on laakeripuumetsää, joka on jäänne eteläisen Euroopan laajoista subtrooppisen metsän alueista, jotka suurelta osin katosivat usean jääkauden myötä. Sierra Morenan vuorijonoon kuuluvien Sierra Maronan vuorten rinteillä on metsiä, missä kasvaa rautatammia ja korkkitammia ja missä on joitakin erittäin vanhoja puita.
Eric Johnson (näyttelijä)

| Eric Johnson |
| --- | --- |

Henkilötiedot
Syntynyt: 7. elokuuta 1979 (ikä 45) Edmonton, Alberta, Kanada
Ammatti:  näyttelijä
Puoliso:  Adria Budd (2004–)
Näyttelijä
Aktiivisena:  1992–
Aiheesta muualla
IMDb 
Eric Johann Johnson (s. 7. elokuuta 1979 Edmonton, Alberta, Kanada) on kanadalainen näyttelijä, joka on esittänyt muun muassa Whitney Fordmania Smallville-televisiosarjassa. Vuonna 2007 hänellä oli pääosa televisiosarjassa Flash Gordon.
Filmografia

Ray Bradbury esittää (The Ray Bradbury Theater, televisiosarja, 1992)
Road to Saddle River (1994)
Intohimon tuulet (Legends of the Fall, 1994)
Oklahoma City: A Survivor’s Story  (1998)
Heart of the Sun (1998)
Night Man  (televisiosarja, 1999)
Väärillä jäljillä (Question of Privilege, 1999)
Atomic Train  (1999)
Borderline Normal (2000)
Scorn (2000)
Children of Fortune  (2000)
Texas Rangers (2001)
MythQuest  (televisiosarja, 2001)
Bang, Bang olet kuollut  (Bang, Bang, You’re Dead, 2002)
Beauty Shot (2002)
Stealing Sinatra (2003)
Hollywood Wives: The New Generation  (2003)
Ginger Snaps 2: Unleashed (2004)
The Collector (televisiosarja, 2004)
Blinded (2004)
A Clown’s Gift (2004)
Smallville  (televisiosarja, 2001–2002, 2003, 2004)
Anonymous Rex (televisiosarja, 2004)
The Work and the Glory (2004)
Falcon Beach  (2005)
A Friend of the Family  (2005)
Marker  (2005)
The Work and the Glory II: American Zion (2005)
Bear with Me (2005)
Honeymoon with Mom (2006)
The Dead Zone  (televisiosarja, 2006)
The Work and the Glory III: A House Divided (2006)
Criminal Minds – FBI-tutkijat  (Criminal Minds, televisiosarja, 2006–2013)
Everest  (televisiosarja, 2007)
Kasvottomat sotilaat  (The Unit, televisiosarja, 2007)
Aavekuiskaaja  (Ghost Whisperer, televisiosarja, 2007)
Flash Gordon (televisiosarja, 2007–2008)
Sisäkön salaisuus  (My Nanny’s Secret, 2009)
Meteor Storm  (2010)
Supernatural  (televisiosarja, 2010)
Call Me Mrs. Miracle  (2010)
Nuoret poliisit (Rookie Blue, televisiosarja, 2010–2013)
Deck the Halls  (2011)
Alcatraz (televisiosarja, 2012)
Orphan Black (televisiosarja, 2013)
Fir Crazy (2013)
Saving Hope (televisiosarja, 2014)
The Knick (televisiosarja, 2014)
Aiheesta muualla

Johnson International Movie Databasessa (englanniksi)
Game Maker

| Game Maker |
| --- | --- |


Kehittäjä:  Mark Overmars
Kehityshistoria
Vakaa versio:  8.1 / Huhtikuu 2011
Tiedot
Ohjelmistotyyppi:  Pelinteko-ohjelma
Alusta:  Microsoft Windows 2000, XP, Vista, 7, Macintosh
Lisenssi:  Ilmaisohjelma sekä omisteinen lisenssi
Aiheesta muualla
Game Maker
Game Maker on alankomaalaisen Mark Overmarsin Delphillä luoma pelinteko-ohjelma. Ohjelmalla voi raahaa ja pudota -tekniikkaa käyttäen tehdä pelejä ilman laajaa ohjelmointikokemusta ja suurta työmäärää. Game Makerilla tehtyjä pelejä saa levittää vapaasti tai maksua vastaan muokattavina GM81-tiedostoina (vanhemmissa versioissa GMK, GMR, GMD tai GM6) tai EXE-tiedostoina. Game Makerin rekisteröinti maksaa kesäkuusta 2011 lähtien 39,99 dollaria. Rekisteröidyllä versiolla on mahdollista tehdä muun muassa 3D-pelejä.
Ohjelman Drag and Drop -toiminnallisuutta voi lisätä erityisten kirjastojen (library) avulla. Näitä kirjastoja voi tehdä erillisellä ohjelmalla, joka on saatavilla Game Makerin keskustelualueelta.
Toimintaperiaate

Game Makerin toimintaperiaate on melko yksinkertainen. Pelitiedosto koostuu pääasiassa muutamasta erilaisesta tietotyypistä:
Spritet
Kuvia, joita voidaan käyttää objektien kuvina, tai piirrettäessä.
Objektit
Tärkein osa pelien kannalta, liikkeet ja toiminnot määritellään tapahtumien(events) perusteella.
Huoneet
Näihin sijoitetaan objektit ja näissä tapahtuu kaikki pelin toiminta.
Äänet
Yksinkertaisesti ääniä, joita voi käyttää pelin yhteydessä.
Taustat
Voidaan sijoittaa huoneiden taustakuviksi, tai voidaan piirtää.
Partikkelit
Partikkeleilla voit tehdä erilaisia efektejä, mm. räjähdyksiä ja ilotulituksia
Historia

Ohjelman juuret ulottuvat vuoteen 1999, jolloin Mark Overmarsin alkuperäinen idea oli tehdä 2D-Animaatio/grafiikka-ohjelma nimeltä Animo, mutta hän päätyikin pelinteko-ohjelmaan. Vuoden 1999 marraskuussa julkaistiin Game Makerin ensimmäinen versio, 1.1. Tässä varhaisversiossa kaikki leijuivat erinäisinä ikkunoina, ja tulos oli melko huonoa ilman DirectX-tukea. Joulukuussa 1999 Game Maker oli ladattu jo muutamia satoja kertoja.
Vuonna 2000 Julkaistiin versio 2.0. Kyseisen vuoden aikana ohjelma ehdittiin ladata jo 40.000 kertaa.
Game Makerin suosio kasvoi kasvamistaan vuoden 2001 ja version 3.0 myötä. Nyt ohjelmaan liitettiin DirectX-tuki, joten pelien laatu kasvoi huomattavasti. Nyt latausten määrä oli kasvanut jo 270 tuhanteen.
2002 Versioiden 4.2 ja 4.3 myötä Game Makerin oli ladannut jo n. 750.000 ihmistä.
2003 Teki tuloaan versio 5. Aluksi 5.0, jonka jälkeen parannellut versiot 5.1, 5.2 sekä 5.3, jota monet vielä käyttävät. Tämä oli suuri kulmakivi ohjelman historiassa. Suurin uutuus oli mm. Partikkelisysteemi, jonka avulla oli mahdollista luoda esimerkiksi ilotulituksen tapaisia efektejä peleihinsä. Vuoden 2003 aikana Game Maker oli ladattu jo 1.700.000 kertaa.
Vuonna 2004 julkaistiin versio 6.0, josta myöhemmin, vuonna 2005 julkaistu 6.1 versio. Vuonna 2005 Game Makerin sivut näytettiin jopa yli 25.000 kertaa päivässä.
Vuonna 2006 Mark Overmars ilmoitti, että uusi Game Maker 7.0 oli suunnitteilla. Tässä versiossa olisi korjattujen bugien lisäksi myös suurempia uusia ominaisuuksia.
Vuoden 2009 loppupuolella julkaistiin Game Makerin kahdeksas versio.
Huhtikuussa 2011 julkaistiin GameMaker 8.1. Tämä uusi versio sisälsi entisen 8.0 version, ja lisäksi muita ominaisuuksia kuten esimerkiksi huone-editorin zoomauksen.
Syyskuun 22. päivä 2011 YoYo Games julkaisi beeta-version GameMaker:HTML5'stä. Tämän version avulla voi tehdä pelejä HTML5-muotoon. Tämä versio maksaa 99 dollaria (n. 85 euroa).
Paranneltua 7.0 versiossa

Uusia toimintoja 7.0-versiossa ovat esimerkiksi pelien julkaisu internetissä ohjelman kautta ja muutama lisäosa kuten lisää erilaisia siirtymisiä toiseen pelissä olevaan huoneeseen. Lisäksi muutama funktio, sprite_add_alpha() ja sprite_replace_alpha().
.GM6-tiedostomuoto on korvattu nyt .GMK-muodolla. Game Maker 7.0:lla tehdyt pelit toimivat nyt myös Windows Vistassa, toisin kuin Game Maker 6.1:llä tehdyt.
Myös kuvien avaaminen on helpompaa, koska jpg-, tif-, bmp-, gif- sekä png-kuvia voi avata itse ohjelmalla. Pikanäppäin-yhdistelmä ctrl+a valitsee koko kuvan.
Lisäksi Game Makerin laajennettavuus on nyt tehokkaampaa ns. laajennuspakettien (Extension package) kautta. Tällä tavoin ohjelmaan voi tuoda lisää GML- tai C++ -kielisiä funktioita.
Game Maker 8

Game Makerin kahdeksas versio julkaistiin lopulta joulukuussa 2009. Aiemmista delphi-pohjaisista versioista poiketen Game Maker 8 on kirjoitettu C++:lla. [lähde? ]
Uutta on mm. täysi tuki alfakanavan sisältäville spriteille, uusittu koodieditori ja laukaisin-tapahtumat (engl. trigger event). Ennestään tuttuja ominaisuuksia, kuten resursseja, niiden käsittelyä ja GML-ohjelmointikieltä on paranneltu ja laajennettu. Lisäksi pelien salaustasoa on nostettu ja muutamia bugeja on korjattu. Game Maker 8:lla tehtyjen pelien tiedostokoko on myös pienempi aiempiin versioihin nähden [lähde? ] ja ohjelman logo on kokenut täyden uudistuksen.
GameMaker 8.1

8.1 versio julkaistiin 15. Huhtikuuta 2011. Tämä versio sisälsi entisen 8.0:n, ja lisäksi monia uusia ominaisuuksia. Lisäksi oli muutamia bugeja korjattu. Lisäksi Pro-nimike (Rekisteröity versio) muuttui Standard-nimikkeeksi.
Suurimmat uudet ominaisuudet olivat huoneen zoomaaminen, huone- ja patheditorissa liikkuminen hiiren keskinäppäimellä, funktioita GMLlään; kuten draw_self() ja d3d_light_define_ambient ja kommenttien poisto koodista muutettaessa .EXEksi (Peli pyörii nopeammin).
GameMaker:HTML5 ja studio

HTML5-versio julkaistiin 22. syyskuuta 2011. Tämän version avulla pystyy tekemään pelejä HTML5-muotoon. Tämä mullistaa GameMakerin rajat, sillä HTML5-pelejä voi pelata selaimella ja peleissä voi hyödyntää JavaScriptiä. Lisäksi monet puhelimet ja taulutietokoneet tukevat HTML5-kieltä. GM:HTML5 maksoi 99 dollaria, eli n. 85 euroa, mutta GameMaker Studion julkaisun myötä 22.5.2012 GM:HTML5'ttä ei voi enää ostaa. GameMaker Studioon on kuitenkin saatavilla HTML5-moduuli hintaan 99 dollaria.
Käyttäjät

Game Makerilla on myös vankka käyttäjäpohja. Ohjelman virallisella keskustelualueella on yli 100 000 rekisteröityä käyttäjää ja yli 2 235 000 viestiä, suomenkielisellä keskustelualueella yli 730 rekisteröityä käyttäjää ja yli 111 000 viestiä ja määrä kasvaa lähes päivittäin. Lisäksi muutamien sivustojen sisältö pohjautuu kokonaan Game Makeriin, esimerkiksi ohjelmalla tehtyihin peleihin tai esimerkkiohjelmiin. Hyviä esimerkkejä tällaisista sivustoista ovat Game Maker Games ja Game Maker Suomi (Arkistoitu – Internet Archive).
Game Maker Language

Kokeneemmille käyttäjille ohjelmassa on olemassa sisäänrakennettu Game Maker Language (GML) -ohjelmointikieli, jolla voi tehdä monipuolisempia ja laajempia pelejä. GML:n avulla voidaan hyödyntää mm. ohjelman 3D-funktioita, jolloin myös kolmiulotteisten pelien tekeminen on mahdollista. Myös suurimmalla osalla Drag & Dropia korvaavilla funktioilla on enemmän ominaisuuksia ja käyttömahdollisuuksia.
Se on komentosarjakieli, jonka on kehittänyt Mark Overmars, jotta Game Maker -ohjelman käytettävyyttä voitaisiin laajentaa. Nykyään kieltä käytetään myös muutamien muiden projektien pohjalla, jotka ovat suurelta osin yhteensopivia alkuperäisen kielen kanssa. Kielen avulla ohjelmalla voi tehdä monimutkaisempia pelejä kuin Drag and Drop -tekniikalla.
Game Maker Language -kielellä on monia samanlaisia piirteitä monien ohjelmointikielien kanssa. Kieli sisältää ohjelmoinnin perusrakenteet, muuttujat ja aliohjelmat (funktiot). Se on saanut vaikutteita muun muassa C++- ja Pascal-ohjelmointikielistä. GML sisältää omat komentonsa myös verkkopelien tekemiseen.
Aiheesta muualla

Game Makerin viralliset kotisivut (Arkistoitu – Internet Archive)
Game Makerin keskustelualue (Arkistoitu – Internet Archive)
Game Maker Games - epävirallinen sivusto, jolta löytyy Game Maker -pelejä
Sivusto joka sisältää paljon Game Maker pelejä, esimerkkejä ym.
YoYo Gamesin blogi (Arkistoitu – Internet Archive)
Game Makerin suomennettu manuaali.
YoYo Gamesin väliaikainen sivusto käyttäjille (Arkistoitu – Internet Archive)
Evert Kroon

| Mitalit | Mitalit | Mitalit |  |
| --- | --- | --- | --- |
|  Kroon vuonna 1976. |  Kroon vuonna 1976. |  Kroon vuonna 1976. |  |
Maa:   Alankomaat
Miesten vesipallo
|  Olympialaiset  |  Olympialaiset  |  Olympialaiset  |  |
|  Pronssia | Montréal 1976 |  |  |
Evert Gerrik Kroon (9. syyskuuta 1946 Hilversum – 2. huhtikuuta 2018 Hollandsche Rading) oli alankomaalainen vesipallomaalivahti ja olympiamitalisti.
Kroonia pidetään maansa historian parhaana vesipallomaalivahtina. Hän voitti Alankomaiden maajoukkueessa olympiapronssia Montréalissa 1976 ja edusti maata olympiatasolla myös Méxicossa 1968 ja Münchenissä 1972, joissa Alankomaat sijoittui seitsemänneksi. Vuonna 1974 Kroonin edustama Alankomaat sijoittui EM-kilpailuissa neljänneksi. Kroon kuoli Hollandsche Radingissa 71-vuotiaana 2. huhtikuuta 2018.
Aiheesta muualla

Kuvia tai muita tiedostoja aiheesta Evert Kroon Wikimedia Commonsissa
Evert Kroon Kansainvälinen olympiakomitea. (englanniksi)
Erin Mielzynski

| Mitalit> Maa:   Kanada.Naisten alppihiihto.MM-kilpailut  | Mitalit> Maa:   Kanada.Naisten alppihiihto.MM-kilpailut  | Mitalit> Maa:   Kanada.Naisten alppihiihto.MM-kilpailut  | Maa:   Kanada> Naisten alppihiihto. |
| --- | --- | --- | --- |
|  Hopeaa | Vail / Beaver Creek 2015 | joukkuekilpailu |  |
Erin Mielzynski (s. 25. toukokuuta 1990 Guelph, Ontario) on kanadalainen alppihiihtäjä.
Vancouverin olympialaisissa 2010 Mielzynski sijoittui pujottelussa sijalle 20. Garmisch-Partenkirchenin MM-kisoissa 2011 hän oli pujottelussa 16:s. Schladmingin MM-kisoissa 2013 hän oli pujottelussa 17:s. Sotšin olympialaisissa 2014 Mielzynski oli suurpujottelussa 21:s. Vailin / Beaver Creekin MM-kilpailuissa 2015 Mielzynski saavutti hopeaa joukkuekilpailussa ja oli kuudes pujottelussa. Sankt Moritzin MM-kilpailuissa 2017 hän sijoittui pujottelussa 15:nneksi, 2018 Pyeongchangin olympialaisissa 11:nneksi, Åren MM-kilpailuissa 2019 kymmenenneksi ja  Pekingin olympialaisissa 2022 16:nneksi.
Mielzynski kilpaili ensimmäisen kerran alppihiihdon maailmancupissa Aspenin pujottelussa 29. marraskuuta 2009 ja pääsi heti 30:n parhaan joukkoon, oltuaan 30:s. Toisen kerran hän pääsi maailmancupin pisteille 29. joulukuuta 2010 oltuaan Semmeringin pujottelussa 20:s. Ensimmäisen voittonsa Mielzynski saavutti 4. maaliskuuta 2012 Ofterschwangin pujottelussa. Sitä ennen hän oli ollut parhaimmillaan kolmastoista Zwieselin pujottelussa helmikuussa 2011 ja Courchevelin pujottelussa joulukuussa 2011. Kaudella 2012–2013 Mielzynski sijoittui kolmanneksi Zagrebin pujottelussa.
Aiheesta muualla

Erin Mielzynskin kotisivut
Faking It (kappale)

| ”Feels” Calvin Harris ft>  Kehlani & Lil Yachty |
| --- | --- | --- |

Singlen tiedot
 Albumilta: Funk Wav Bounces Vol. 1
 Julkaistu: 17. lokakuuta 2017
 Formaatti: digitaalinen lataus
 Tuottaja(t): Calvin Harris
 Tyylilaji: R&B, pop
 Kesto: 04.00 (albumiversio) 03.47 (radioversio)
 Levy-yhtiö: Sony Music
Calvin Harrisin muut singlet
| ”Feels” 2017 | ”Faking It” 2017 | ”The Weekend” 2017 |
Kehlanin muut julkaisut
| ”Touch” 2017 | ”Faking It” 2017 | ”Done for Me” 2018 |
Lil Yachtyn muut julkaisut
| ”Marmalade” 2017 | ”Faking It” 2017 | ”Ice Tray” 2017 |
Faking It on skotlantilaisen DJ-tuottaja Calvin Harrisin kappale, jolla vierailevat myös yhdysvaltalaislaulaja Kehlani sekä yhdysvaltalaisräppäri Lil Yachty. Sen julkaisi Sony Music Harrisin viidennen, Funk Wav Bounces Vol. 1-studioalbumin viidentenä ja viimeisenä singlenä 17. lokakuuta 2017. Kappaleen ovat sanoittaneet Harris, Lil Yachty ja Jessie Reyez, joista ensimmäinen myös tuotti sen. "Faking It" on lajityypiltään alatempoinen R&B ja pop kappale joka sisältää elementtejä Miami bassistä sekä 1980-luvun popmusiikista.
Kappaleelle on toteutettu myös Emil Navan ohjaama musiikkivideo, joka julkaistiin 23. lokakuuta 2017. "Faking It" menestyi kaupallisesti aika heikosti sillä se ei päässyt yhdessäkään valtiossa singlelistan viidenkymmenen parhaan joukkoon. Kappaleen parhain singlelistasijoitus on Skotlannin singlelistalla saavutettu sija 75.
Käännös suomeksi
F.M.R Tg

F.M.R Tg-500.
F.M.R Tg oli pieni saksalainen kahden hengen kääpiöauto, joka oli hyvin samankaltainen kuin Messerschmitt TR, mutta siinä on kuitenkin Messerschmittistä poiketen kaksi takarengasta. Autoa valmisti Fahrzeug- und Maschinenbau Regensburgissa. Automallin suunnitteli Fritz Fend.
TG-sarjan autot ovat kääpiöautojen keräilijöiden keskuudessa erittäin arvostettuja pienen tuotantomääränsä takia, niitä on tällä hetkellä maailmassa 150 kappaletta. Sitä valmistettiin vuosina 1957-1961.
TG-500

Moottori: F.M.R 2-tahti
Iskutilavuus: 494 cm3
Sylinterimäärä: 2 kpl
Suurin teho: 20,2 hv
Omapaino: 305 kg
Huippunopeus: 130 km/h
Valmistusmäärä: 320
Erin Moriarty

| Erin Moriarty |
| --- | --- |
 Erin Moriarty vuonna 2015.
Henkilötiedot
Koko nimi:  Erin Elair Moriarty
Syntynyt: 24. kesäkuuta 1994 (ikä 30) New York, New York, Yhdysvallat
Ammatti:  näyttelijä
Näyttelijä
Aktiivisena:  2005–
Merkittävät roolit:  Hope Shlottman (Jessica Jones) Annie January / Starlight (The Boys)
Aiheesta muualla
IMDb 
Erin Elair Moriarty (s. 24. kesäkuuta 1994 New York, New York) on yhdysvaltalainen näyttelijä. Hänet tunnetaan parhaiten rooleistaan televisiosarjoissa Jessica Jones (2015) ja The Boys (2019–).
Moriarty on esiintynyt myös muun muassa elokuvissa Korttelivahdit (2012), The Kings of Summer (2013), Captain Fantastic (2016) ja Fakiiri joka juuttui vaatekaappiin (2018) sekä televisiosarjoissa One Life to Live (2010) ja True Detective (2014).
The Boysin roolistaan johtuen Moriarty on ollut misogyynisen trollaamisen kohteena. Tammikuussa 2024 hän ilmoitti poistuvansa Instagramista. Hän kertoi joutuneensa sanallisen häirinnän kohteeksi, kun Fox Newsin entinen uutisankkuri Megyn Kelly syytti häntä plastiikkakirurgilla käymisestä. Moriarty palasi myöhemmin Instagramiin ja kiitti fanejaan tuesta.
Aiheesta muualla

Erin Moriarty Internet Movie Databasessa. (englanniksi)
Erzsébet Szőnyi

Erzsébet Szőnyi vuonna 2004.
Erzsébet Szőnyi (25. huhtikuuta 1924 Budapest – 28. joulukuuta 2019) oli unkarilainen säveltäjä ja musiikkipedagogi. Hän sävelsi ensimmäiset laulunsa ja pianokappaleensa 13-vuotiaana. Hänet otettiin vuonna 1942 Budapestin musiikkiakatemiaan. Valmistuttuaan vuonna 1947 hän jatkoi opintojaan Pariisin konservatoriossa; yksi hänen opettajistaan oli Nadia Boulanger. Szőnyi itse toimi professorina Budapestin musiikkiakatemiassa yli 30 vuoden ajan. Hänen pedagogisia teoksiaan on julkaistu monilla eri kielillä. Hän edisti Zoltán Kodályn pedagogisia teorioita (Kodályn metodi).
Szőnyi piti luentoja ja mestarikursseja aluksi Neuvostoliitossa ja itäblokin maissa, mutta matkusti jo 1960-luvulla muun muassa Kanadaan ja Yhdysvaltoihin. Szőnyin tuotantoon kuuluu osittain opetustarkoituksessa nuorille sävellettyjä teoksia. Hän sävelsi lisäksi muun muassa oopperoita, oratorioita ja urkukonserton (kantaesitys 1958).
Szőnyi sai lukuisia palkintoja, kuten Kossuth-palkinnon (2006).